CELEX: 32010R0564
Language: hu
Date: 2010-06-29 00:00:00
Title: A Tanács 564/2010/EU, Euratom rendelete ( 2010. június 29. ) az Európai Unió tisztviselői és egyéb alkalmazottai díjazására és nyugdíjára alkalmazott korrekciós együtthatók kiigazításáról

30.6.2010   
            
            
               HU
            
            
               Az Európai Unió Hivatalos Lapja
            
            
               L 163/1
            
         A TANÁCS 564/2010/EU, EURATOM RENDELETE
   (2010. június 29.)
   az Európai Unió tisztviselői és egyéb alkalmazottai díjazására és nyugdíjára alkalmazott korrekciós együtthatók kiigazításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió kiváltságairól és mentességeiről szóló jegyzőkönyvre és különösen annak 12. cikkére,
   tekintettel az Európai Unió tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló 31/EGK, 11/Euratom tanácsi rendeletre (1) és különösen a személyzeti szabályzat 64. cikkére és 65. cikkének (2) bekezdésére, VII., XI. és XIII. mellékletére, valamint az egyéb alkalmazottak alkalmazási feltételeinek 20. cikke első bekezdésére, 64. és 92. cikkére,
   tekintettel az Európai Bizottság javaslatára,
   mivel:
   
               (1)
            
            
               A megélhetési költségek Lettországban és Litvániában a 2009. júniustól decemberig terjedő időszakban jelentősen csökkentek, ezért a tisztviselők és egyéb alkalmazottak díjazására alkalmazott korrekciós együtthatót ki kell igazítani.
            
         ELFOGADTA EZT A RENDELETET:
   1. cikk
   2010. január 1-jei hatállyal a személyzeti szabályzat 64. cikke értelmében az alább felsorolt országokban és helyeken alkalmazásban álló tisztviselők és egyéb alkalmazottak díjazására vonatkozó korrekciós együttható a következő:
   
               —
            
            
               Lettország 79,6,
            
         
               —
            
            
               Litvánia 73,4.
            
         2. cikk
   E rendeletnek az Európai Unió Hivatalos Lapjában való kihirdetését követő hónap első napjától kezdődő hatállyal a személyzeti szabályzat VII. melléklete 17. cikkének (3) bekezdése értelmében a tisztviselők és egyéb alkalmazottak átutalásaira alkalmazandó korrekciós együttható a következő:
   
               —
            
            
               Lettország 73,3.
            
         3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2010. június 29-én.
      
         
            a Tanács részéről
         
         
            az elnök
         
         E. ESPINOSA
      
   
   
      (1)  HL 45., 1962.6.14., 1385. o.